CELEX: 32016R0056
Language: el
Date: 2016-01-19 00:00:00
Title: Κανονισμός (EE) 2016/56 της Επιτροπής, της 19ης Ιανουαρίου 2016, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση εκχυλισμάτων δεντρολίβανου (Ε 392) σε λιπαρές ύλες για επάλειψη (Κείμενο που παρουσιάζει ενδιαφέρον για τον ΕΟΧ)

20.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 13/46
            
         ΚΑΝΟΝΙΣΜΌΣ (EE) 2016/56 ΤΗΣ ΕΠΙΤΡΟΠΉΣ
   της 19ης Ιανουαρίου 2016
   για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση εκχυλισμάτων δεντρολίβανου (Ε 392) σε λιπαρές ύλες για επάλειψη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (1), και ιδίως το άρθρο 10 παράγραφος 3,
   Εκτιμώντας τα ακόλουθα:
   
               (1)
            
            
               Το παράρτημα II του κανονισμού (ΕΚ) αριθ. 1333/2008 θεσπίζει ενωσιακό κατάλογο προσθέτων τροφίμων που εγκρίνονται για χρήση σε τρόφιμα και καθορίζει τους όρους χρήσης τους.
            
         
               (2)
            
            
               Ο εν λόγω ενωσιακός κατάλογος μπορεί να επικαιροποιείται με την ενιαία διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου (2), είτε με πρωτοβουλία της Επιτροπής είτε ύστερα από υποβολή αίτησης.
            
         
               (3)
            
            
               Στις 18 Απριλίου 2013 υποβλήθηκε αίτηση για την έγκριση της χρήσης εκχυλισμάτων δεντρολίβανου (Ε 392) ως αντιοξειδωτικού σε λιπαρές ύλες για επάλειψη, δηλαδή σε τρόφιμα που εμπίπτουν στην κατηγορία τροφίμων 02.2.2 του παραρτήματος II του κανονισμού (ΕΚ) αριθ. 1333/2008. Στη συνέχεια, η αίτηση κοινοποιήθηκε στα κράτη μέλη σύμφωνα με το άρθρο 4 του κανονισμού (ΕΚ) αριθ. 1331/2008.
            
         
               (4)
            
            
               Σύμφωνα με την αίτηση, η χρήση των εκχυλισμάτων δεντρολίβανου (E 392) απαιτείται για να διατηρείται η ποιότητα και η σταθερότητα των λιπαρών υλών για επάλειψη με περιεκτικότητα σε λιπαρά κάτω του 80 %, όταν η περιεκτικότητα σε πολυακόρεστα λιπαρά οξέα είναι υψηλότερη από 15 % κ.β. των συνολικών λιπαρών οξέων και/ή όταν η περιεκτικότητα σε ιχθυέλαια ή έλαια φυκών είναι υψηλότερη από 2 % κ.β. των συνολικών λιπαρών οξέων, κάτι που τις προστατεύει από τις αλλοιώσεις που προκαλεί η οξείδωση.
            
         
               (5)
            
            
               Στις 7 Μαρτίου 2008 η Ευρωπαϊκή Αρχή για την Ασφάλεια των Τροφίμων («η Αρχή») εξέδωσε γνώμη (3) σχετικά με τη χρήση των εκχυλισμάτων δεντρολίβανου ως προσθέτου τροφίμων. Με βάση τα περιθώρια ασφάλειας που μπορεί κάποιος να προσδιορίσει χρησιμοποιώντας τα επίπεδα μη παρατηρούμενου ανεπιθύμητου αποτελέσματος (NOAEL) (4) από τις διάφορες μελέτες, στις οποίες γενικά τα NOAEL ήταν τα υψηλότερα επίπεδα δόσης που δοκιμάστηκαν, και χρησιμοποιώντας εκτιμήσεις συντηρητικής διαιτητικής έκθεσης, συμπεραίνεται ότι η χρήση των εκχυλισμάτων δεντρολίβανου που περιγράφεται στην επιστημονική γνώμη για τις προτεινόμενες χρήσεις και επίπεδα χρήσης δεν εγείρει λόγους ανησυχίας. Η χρήση των εκχυλισμάτων δεντρολίβανου (Ε 392) σε λιπαρές ύλες για επάλειψη δεν είχε συμπεριληφθεί στη γνώμη.
            
         
               (6)
            
            
               Στις 7 Μαΐου 2015 η Αρχή εξέδωσε γνώμη (5) σχετικά με την επέκταση της χρήσης των εκχυλισμάτων δεντρολίβανου (Ε 392) σε λιπαρές ύλες για επάλειψη. Η αξιολόγηση έλαβε υπόψη την κατανάλωση γαλακτωμάτων λιπών με περιεκτικότητα σε λιπαρά κάτω του 80 %. Η Αρχή κατέληξε στο συμπέρασμα ότι η προτεινόμενη επέκταση της χρήσης δεν θα άλλαζε την εκτιμώμενη έκθεση στο πρόσθετο τροφίμων, σε σύγκριση με τις ήδη επιτρεπόμενες χρήσεις, και ότι τα συμπεράσματα της γνώμης της 7ης Μαρτίου 2008 παραμένουν σε ισχύ.
            
         
               (7)
            
            
               Για τον λόγο αυτό, κρίνεται σκόπιμο να εγκριθεί η χρήση εκχυλισμάτων δεντρολίβανου (Ε 392) ως αντιοξειδωτικού σε λιπαρές ύλες για επάλειψη με περιεκτικότητα σε λιπαρά κάτω του 80 %, δηλαδή σε τρόφιμα που εμπίπτουν στην κατηγορία τροφίμων 02.2.2 του παραρτήματος II του κανονισμού (ΕΚ) αριθ. 1333/2008.
            
         
               (8)
            
            
               Επομένως, το παράρτημα II του κανονισμού (ΕΚ) αριθ. 1333/2008 θα πρέπει να τροποποιηθεί ανάλογα.
            
         
               (9)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΚ) αριθ. 1333/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιανουαρίου 2016.
      
         
            Για την Επιτροπή
         
         
            O Πρόεδρος
         
         Jean-Claude JUNCKER
      
   
   
      (1)  ΕΕ L 354 της 31.12.2008, σ. 16.
   
      (2)  Κανονισμός (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (ΕΕ L 354 της 31.12.2008, σ. 1).
   
      (3)  EFSA Journal (2008) 721, σ. 1-29.
   
      (4)  NOAEL (No Observed Adverse Effect Level) — δόση ή συγκέντρωση ουσίας που υποβάλλεται σε δοκιμή στην οποία δεν παρατηρούνται ανεπιθύμητα αποτελέσματα.
   
      (5)  EFSA Journal 2015· 13(5): 4090.
   
      ΠΑΡΑΡΤΗΜΑ
      Το μέρος Ε του παραρτήματος II του κανονισμού (ΕΚ) αριθ. 1333/2008, κατηγορία τροφίμων 02.2.2 «Άλλα γαλακτώματα λιπών και ελαίων, συμπεριλαμβανομένων των λιπαρών υλών για επάλειψη, όπως ορίζονται στον κανονισμό (ΕΚ) αριθ. 1234/2007 του Συμβουλίου, και υγρά γαλακτώματα» τροποποιείται ως εξής:
      
                  α)
               
               
                  παρεμβάλλεται η ακόλουθη νέα εγγραφή μετά την εγγραφή για το πρόσθετο Ε 385:
                  
                               
                           
                           
                              «E 392
                           
                           
                              Εκχυλίσματα δεντρολίβανου
                           
                           
                              100
                           
                           
                              (41) (46)
                           
                           
                              μόνο γαλακτώματα λιπών με περιεκτικότητα σε λιπαρά κάτω του 80 %»
                           
                        
            
                  β)
               
               
                  μετά την υποσημείωση 4 προστίθενται οι ακόλουθες υποσημειώσεις:
                  
                               
                           
                           
                               
                           
                           
                              
                                          «(41):
                                       
                                       
                                          Εκφραζόμενα επί της λιπαρής ύλης
                                       
                                    
                        
                               
                           
                           
                               
                           
                           
                              
                                          (46):
                                       
                                       
                                          Εκφραζόμενα ως το σύνολο καρνοσόλης και καρνοσικού οξέος»